section_heading: Klima
paragraph_text: Pariz ima vruća i ugodna ljeta s prosječnim visokim temperaturama od 25&nbsp;°C i niskim od 15&nbsp;°C. Zime su hladne, ali temperatura je oko 3&nbsp;°C do 8&nbsp;°C, te se rijetko spušta ispod nule. Proljeće i jesen ima blage do povremeno vruće dane i hladne večeri. Kiša pada kroz godinu, i premda Pariz nije osobito kišovit grad, poznat je po iznenadnim pljuskovima. Prosječne godišnje padaline su 642&nbsp;mm s laganom kišom ravnomjerno raspoređenom kroz godinu. Snijeg je rijedak, ali ponekad je moguć lakši snijeg ili mećava bez nakupljanja. Najviša ikada zabilježena temperatura je 40,4&nbsp;°C (28. srpnja, 1948.), dok je najniža -23,9&nbsp;°C zabilježena 10. prosinca 1879.